**სერტიფიცირებულ ბუღალტერთა საყურადღებოდ!**

**კოლეგებო,**

**გაცნობებთ, რომ ფედერაცია ზედამხედველობის სამსახურთან შეთანხმებული პროგრამის შესაბამისად** **იწყებს 2022 წლის განგრძობით სწავლებას.**

**შეგახსენებთ, რომ**  „ბუღალტრული აღრიცხვის, ანგარიშგებისა და აუდიტის შესახებ“ საქართველოს კანონის მე-11 მუხლისა და ბუღალტრული აღრიცხვის, ანგარიშგებისა და აუდიტის ზედამხედველობის სამსახურის მიერ დამტკიცებული „განგრძობითი განათლების სტანდარტის“ (მუხლი 6, პუნქტი: 1) შესაბამისად, **„სერტიფიცირებული ბუღალტერი ვალდებულია ყოველწლიურად აკმაყოფილებდეს განგრძობითი განათლების მიმართ მოთხოვნებს და სერტიფიცირების შემდეგ ადასტურებდეს თავის კვალიფიკაციას.**

**აღნიშნული მოთხოვნის შეუსრულებლობა გამოიწვევს სტატუსის შეჩერებას, აქედან გამომდინარე შედეგებით.**

განგრძობით სწავლებას ჩაატარებენ **შპს ბიდიოს „ბიდიო აკადემიის“** ლექტორები.

სწავლება დაიწყება 10 ოქტომბერს და გასტანს 23 დეკემბრამდე. ლექციების დაწყების დრო 18.00 საათი; სწავლება წარიმართება სამ ნაკადად.

პროგრამით გათვალისწინებული სწავლება განხორციელდება **30 საათიანი** პროგრამით. სწავლება ფასიანია და საფასური შეადგენს **350 ლარს** სრულ პროგრამაში.

**სემინარები განხორციელდება დისტანციურად, ონლაინ რეჟიმში, საკომუნიკაციო ტექნოლოგიის Microsoft Teams-ის დახმარებით. Microsoft Teams-ის არის კომუნიკაციისა და თანამშრომლობის ერთიანი პლატფორმა, რომელიც აერთიანებს სამუშაო ადგილზე მუდმივი ჩეთის, ვიდეო შეხვედრების, ფაილების შენახვისა და პროგრამების ინტეგრაციას. თითოეულ მონაწილეს წინასწარ გაეგზავნება ლექციაზე დასწრების ბმული თანდართული ინსტრუქციით, რომლის დახმარებითაც პირადი ტელეფონით ან კომპიუტერით შეძლებენ დისტანციურად ლექციაზე დასწრებას. ასევე აღნიშნული ბმული დაიდება პროფესიული ორგანიზაციის ვებგვერდზე. ყველა მონაწილე ვალდებული იქნება, რომ თავის სახელი და გვარით მოახდინონ მომხმარებლის რეგისტრაცია. ლექციებზე დაიშვება მხოლოდ რეგისტრირებული მონაწილეები, აგრეთვე პროფესიული ორგანიზაციისა და სამსახურის წარმომადგენლები. სალექციო კურსის ორგანიზატორი ვალდებულია ლექციის დაწყებამდე უზრუნველყოს ბმულის გაგზავნა პროფესიული ორგანიზაციისა და სამსახურისათვის. კურსის მონიტორინგი განხორციელდება ადმინისტრატორების მიერ, რომლებიც აღრიცხავენ მსენელების დასწრებას, უზრუნველყოფენ სასწავლო მასალების მიწოდებას და ტექნიკური ხარვეზების აღმოფხვრას. სალექციო კურსის ორგანიზატორი, სესიის დასრულების შემდგომ ვალდებულია, რომ პროფესიულ ორგანიზაციას გაუგზავნოს იმ მონაწილეთა სია, რომელიც მთელი სესიის მსვლელობისას ესწრებოდა კურსს. რეგისტრაციის გავლის დროს, ყველა მონაწილეს გაეგზავნება დისტანციურად ლექციაზე დასწრების სახელმძღვანელო, რომელშიც საილუსტრაციო მაგალითის გამოყენებით აღწერილი იქნება პირადი კომპიუტერით ან ტელეფონით ლექციაზე ჩართვის სქემა. ლექცია წარიმართება ონლაინ რეჟიმში, სადაც თითოეულ მსმენელს შესაძლებლობა ექნება, რომ ჩაერთოს დისკუსიაში. კურსის განმავლობაში განხილული იქნება მაგალითებზე მსჯელობა: წარმოდგენილი სტანდარტების ახსნა-განმარტებები და მათი პრაქტიკული გამოყენების მეთოდი; ქმედებაზე ორიენტირებული სწავლება. განგრძობითი სწავლების სრულ მასალას თქვენ მიიღებთ სწავლების პროცესში.**

 **ყ უ რ ა დ ღ ე ბ ა !**

**აბფმ ფედერაციას გაფორმებული აქვს ურთიერთანამშრომლობის მემორანდუმი „*რეგიონებში მდებარე მცირე და საშუალო საწარმოების განვითარების პროექტითან“ (RSMEDP), რომელიც არის შვეიცარიის მიერ დაფინანსებული ინიციატივა,*** ხელი შეუწყოს საქართველოში სოფლად მცირე და საშუალო ბიზნესის განვითარებას ან/და მდგრადობას, კომერციულ და სახელმწიფო ფინანსებსა და ბაზარზე არსებული ბიზნესის მხარდამჭერ სერვისებზე წვდომის გზით.პროექტის ინიციატივით იმისათვის, რომ მოვიცვათ რეგიონებში მდებარე ბუღალტრული და აუდიტორული სერვისების გამწევი პირები, საჭიროა მათი კვალიფიკაციის ამაღლება ფინანსური ანალიზის კუთხით, რისთვისაც საჭიროა ტრენინგების ჩატარება შესაბამის თემებზე. ვინაიდან ფედერაცია ყოველწლიურად ატარებს **30 საათიან სავალდებულო** განგრძობით სწავლებას დადგენილი სტანდარტის შესაბამისად, **მიზანშეწონილად ჩაითვალა აღნიშნულ სავალდებულო ტრენინგს დაემატოს საინიციატივო ტრენინგი** ზემოთ აღნიშნულ საკითხებზე, რაც საშუალებას მისცემს მათ აიმაღლონ კვალიფიკაცია და შესაბამისი მომსახურება გაუწიონ მცირე და საშუალო მეწარმეებს **ფინანსური ანალიზის კუთხით**. **ტრენინგს დააფინანსებს ზემოთაღნიშნული პროექტი და მსმენელებისათვის იქნება უფასო.**ასევე, **აღნიშნული დამატებითი საათები სერტიფიცირებულ ბუღალტრებს ჩაეთვლებად განგრძობითი სწავლების სტანდარტის მიერ მოთხოვნილი არაშემოწმებადი განგრძობითი სწავლების საათებად.**

 სწავლება ჩატარდება შემდეგი გრაფიკით:

|  |  |  |  |  |  |
| --- | --- | --- | --- | --- | --- |
| **#** | **სავალდებულო სასწავლო კურსი** | **საათები** | **I ნაკადი****10.10 – 22.10.2022** | **II ნაკადი****08.11–20.11.2022** |  **III ნაკადი** **6.12–18.12.2022** |
|
| 1 | პროფესიონალი ბუღალტრის ეთიკის კოდექსი;აუდიტის და ხარისხის კონტროლის საერთაშორისო სტანდარტები | 9 |  10.10. - 12.10.2022 | 7.11– 9.11.2022 |  5.12.-7.12.2022 |
| 2 | ბუღალტრული აღრიცხვისა და ფინანსური ანგარიშგების სტანდარტები | 15 |  13.10 - 20.10.2022 |  10.11-16.11.2022 | 8.12 - 14.12.2022 |
| 3 | საგადასახადო და ბიზნეს კანონმდებლობის სიახლეები | 6 | 21.10- 24.10.2022 |  17.11-18.11.2022 |  15.12-16.12.2022 |
|  |  |  |  |  |  |
|  | **არასავალდებულო სასწავლო კურსი** |  |  |  |  |
|  | ფინანსური ანალიზი | 15 | 25.10-28.10.2022 | 21.11-25.11.2022 | 19.12-23.12.2022 |

გაუთვალისწინებელ შემთხვევებისთვის, შესაძლოა გრაფიკი შეიცვალოს, რაც გეცნობებათ დამატებით.

სწავლებაში ჩარვისთვის აუცილებელია დაინტერესებულმა პირმა:

ა) აირჩიოს ნაკადი, გრაფი და პროცესში ჩაერთონ ისე, რომ ყველა სავალდებულო დისციპლინის სწავლებაში მიიღონ მონაწილება;

ბ) გაიარონ რეგისტრაცია - შეავსონ განაცხადი (თანდართული ნიმუშის მიხედვით) და გადახდის დამადასტურებელი საბუთი გამოაგზავნონ ფედერაციის ელ. მისამართზე (gfaafm@gmail.com) ;

გ) გადაიხადონ **სწავლის საფასური (350 ლარი**) - თანხა ჩარიცხონ ფედერაციის სასწავლო ცენტრის ანგარიშზე: შპს „აუდიტი და ფინანსური მენეჯერი“ ს/კ 404920519, საბანკო რეკვიზიტები: **ა/ა GE31BG0000000320477000; სს „საქართველოს ბანკი“, ბანკის კოდი: BAGAGE22.);**

**სწავლებაზე არ დაიშვებიან პირები, რომლებსაც არ აქვთ გადახდილი ფედერაციაში საწევრო გადასახადი, ან გააჩნიათ დავალიანება (**საწევრო გადასახადი გადახდილი უნდა იყოს ფედერაციის ანგარიშზე: **(ა/ა ნომერი GE15BG0000000355038000 სს „საქართველოს ბანკი“ კოდი BAGAGE22).**

 **ფედერაციის ადმინისტრაცია**

აუდიტორთა, ბუღალტერთა და ფინანსურ

მენეჯერთა პროფესიული ფედერაციის

გამგეობის თავმჯდომარეს

**გ ა ნ ც ხ ა დ ე ბ ა**

1. სახელი

1. გვარი
2. პირადი ნომერი (თერთმეტ ციფრიანი ნომერი)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |

1. საკონტაქტო ტელეფონი
2. ელ ფოსტა

 გთხოვთ, ჩამრთოთ განგრძობითი სწავლებაში შემდეგი გრაფიკით: ----------------------------------------------------------------------------------------------------------------------------------------------------------------------------------------------------------------------------------------------------------------------

(მიუთითეთ ნაკადი, საგანი, თარიღი)

 **სურვილი მაქვს ჩავერთო შესაბამისი ნაკადის არასავალდებულო სასწავლო კურსზე**

**(დიახ,არა)-----------------**

ხელმოწერა

თარიღი